
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 395 


3 Ιουλίου 2000 


ΔΙ ΑΤΑΓΜΑΤ Α 

(ΐ) 

Χαρακτηρισμός χερσαίων και θαλάσσιων περιοχών του 
Σχινιά - Μαραθώνα Αττικής ως Εθνικού Πάρκου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 18, 19 (παρ. 3), 21 (παρ. 1 
και 2), 28,29,30 και 31 (παρ. 9 και 10) του Ν. 1650/1986 (Α’ 
160), όπως τα άρθρα 18 και 21 τροποποιήθηκαν μετις δια¬ 
τάξεις του άρθρου 16του Ν. 2742/1999 (Α’ 207) και όπως 
το άρθρο 30 τροποποιήθηκε με το άρθρο 98 (παρ. 12) του 
Ν. 1892/1990 «Για τον εκσυγχρονισμό και την ανάπτυξη 
και άλλες διατάξεις» (Α’ 101). 

2. Τις διατάξεις του άρθρου 15τουΝ. 1515/1985 «Ρυθ¬ 
μιστικό σχέδιο και πρόγραμμα προστασίας περιβάλλο¬ 
ντος της ευρύτερης περιοχής της Αθήνας» (Α’ 18) όπως 
συ μπλη ρώθη καν και τροποπο ιήθη καν με τις διατάξεις του 
άρθρου 11 του Ν. 2052/1992 (Α’ 94) και του άρθρου 1 παρ. 
2τουΝ. 2730/1999 (Α’ 130). 

3. Τις διατάξεις των άρθρων 2 (παρ. 1δ) και 3 του Ν. 
2730/1999 «Σχεδιασμός, ολοκληρωμένη ανάπτυξη και 
εκτέλεση Ολυμπιακών Έργων και άλλες διατάξεις» (Α’ 
130), όπως η παρ. 9 του άρθρου 3 τροποποιήθηκε με το 
άρθρο 4 παρ. 2 του Ν. 2819/2000 «Ίδρυση Εταιρείας 
«Ολυμπιακό Χωριό 2004 ΑΈ.» προστασία Ολυμπιακών 
Συμβόλων και Σημάτων και άλλες διατάξεις» (Α’ 84). 

4. Τις διατάξεις των άρθρων 15 και 18 (παρ. 7) του Ν. 
2742/1999 «Χωροταξικός σχεδιασμός και αειφόρος ανά¬ 
πτυξη και άλλες διατάξεις» (Α' 207). 

5. Τις διατάξειςτου άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137) που προστέθηκε με 
το άρθρο 27του Ν. 2081/1992 (Α’ 154) και αντικαταστάθηκε 
με την παρ. 2ατου άρθρου 1 του Ν. 2469/1997 (Α'38). 

6. Τις διατάξεις της 71961/3670/1.7.1991 απόφασης 
του Υπουργού Περιβάλλοντος Χωροταξίας και Δημοσίων 
Έργων «Καθορισμός τρόπου ενημέρωσης του κοινού για 
το περιεχόμενο των σχεδίων προεδρικών διαταγμάτων 
του άρθρου 21 παρ. 1 και2του Ν. 1650/1986» (Β’ 541). 

7. Την 59/1999 γνωμοδότηση του νομαρχιακού συμβου¬ 
λίου Ανατολικής Αττικής. 

8. Τις 2/συν.38/30.6.1999 και 4/συν.48/21.12.1999 γνω¬ 
μοδοτήσεις της Εκτελεστικής Επιτροπής του Οργανι¬ 
σμού Αθήνας. 


9. Την 373/5.5.1999 απόφαση του Γενικού Δ/ντή Περι¬ 
βάλλοντος ΥΠΕΧΩΔΕ «Έγκριση Ειδικής Περιβαλλοντικής 
Μελέτης Βιότοπου Σχινιά δήμου Μαραθώνα». 

10. Το γεγονός ότι από τις κανονιστικές διατάξεις του 
διατάγματος αυτού δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

11. Την 187/2000 γνωμοδότηση του Συμβουλίου της 
Επικράτειας με πρόταση των Υπουργών Εθνικής Άμυνας, 
Ανάπτυξης, Περιβάλλοντος Χωροταξίας και Δημοσίων 
Έργων, Γεωργίας, Μεταφορών, Πολιτισμού και Εμπορι¬ 
κής Ναυτιλίας, αποφασίζουμε: 

Άρθρο 1 

Σκοπός του παρόντος διατάγματος είναι η προστασία, 
διατήρηση, διαχείριση και αναβάθμιση της φύσης και του 
τοπίου, ως φυσικής κληρονομιάς και πολύτιμου φυσικού 
πόρου, στη χερσαία και θαλάσσια περιοχή του Σχινιά - Μα¬ 
ραθώνα, που διακρίνεται για την οικολογική, αισθητική, 
επιστημονική, γεωμορφολογική, πολιτιστική και εκπαιδευ¬ 
τική της αξία, με το χαρακτηρισμό της ως Εθνικού Πάρκου. 

Ειδικότερα επιδιώκεται η αποτελεσματική προστασία 
του υγροβιότοπου του Σχινιά, του παράλιου πευκοδά¬ 
σους, της περιοχής της Μακαρίας πηγής, της χερσονή¬ 
σου της Κυνοσού ρας του λόφου της Δρακονέρας και της 
θαλάσσιας περιοχής του όρμου του Μαραθώνα. 

Άρθρο 2 

α. Χαρακτηρίζεται ως Εθνικό Πάρκο η θαλάσσια και χερ¬ 
σαία περιοχή Σχινιά Μαραθώνα που βρίσκεται στην εκτός 
σχεδίου περιοχή του δήμου Μαραθώνα, όπως τα όριά του 
φαίνονται με συνεχόμενη μαύρη γραμμή στα πέντε (5) σχε¬ 
τικά πρωτότυπα διαγράμματα σε κλίμακα 1/5.000 που θεω¬ 
ρήθηκαν από τον Προϊστάμενο της Δ/νσης Τοπογραφικών 
Εφαρμογών με την 11578/2000 πράξη του και αντίτυπό τους 
σε φωτοσμίκρυνση δημοσιεύεται με το παρόν διάταγμα. 

β. Εντός των ορίων του Εθνικού Πάρκου ορίζονται στη 
θαλάσσια έκταση αυτού ζώνη Α5 και στη χερσαία έκταση 
αυτού ζώνες Α1, Α2, Α3, Α4, Β1, Β2, Β3 καιΓπου φαίνονται 
με μαύρη διακεκομμένη γραμμή και αστερίσκο στα παρα¬ 
πάνω διαγράμματα. 

γ. Οι συντεταγμένες των κορυφών των πολυγωνικών 
γραμμών που ορίζουν τις παραπάνω ζώνες φαίνονται 
στον πίνακα του Παραρτήματος που συνοδεύει το παρόν 
διάταγμα και δημοσιεύεται με αυτό. 

Άρθρο 3 

Τα ειδικότερα μέτρα προστασίας και διαχείρισης του 
Εθνικού Πάρκου κατά ζώνες είναι: 

I. Ζώνη Α1 

Είναι υγροτοπική περιοχή που χαρακτηρίζεται ως πε¬ 
ριοχή προστασίας της φύσης. 

Στη ζώνη αυτή επιτρέπεται η περιβαλλοντική εκπαίδευ¬ 
ση και η επιστημονική έρευνα και ειδικότερα: 

1. Επιτρέπεται η επίσκεψη της περιοχής σε καθορισμέ¬ 
να σημεία και διαδρομές για την επιστημονική έρευνα και 
την περιβαλλοντική εκπαίδευση. Για την εξυπηρέτηση 
των λειτουργιών αυτών, επιτρέπεται η οριοθέτηση δια¬ 
δρομών, η κατασκευή υπαίθριων και ημιυπαίθριων θέσε¬ 
ων παρατήρησης της ορνιθοπανίδας, καθώς και η κατα¬ 
σκευή των αναγκαίων φυλακίων για τον έλεγχο του χώ¬ 
ρου. Τα αναγκαία για την εξυπηρέτηση των παραπάνω 
λειτουργιών έργα και οι ειδικότεροι όροι και προϋποθέ¬ 
σεις κατασκευής τους, καθώς και οι αρμόδιοι για την εκτέ¬ 
λεση ή και χρηματοδότησή τους φορείς εξειδικεύονται 
στον Κανονισμό Διοίκησης και Λειτουργίας και στο Σχέδιο 
Διαχείρισης του Εθνικού Πάρκου που καταρτίζεται και 
εγκρίνεται σύμφωνα με τις διατάξεις του άρθρου 18 παρ. 
5 του Ν. 1650/1986, όπως ήδη ισχύει, και του άρθρου 6 
του παρόντος. 

2. Επιτρέπονται τα απαραίτητα δημόσια έργα για τη δια¬ 
τήρηση και αναβάθμιση των οικολογικών χαρακτηριστι¬ 
κών (χλωρίδα, πανίδα, οικοσυστήματα) της περιοχής 
αφού τηρηθεί η προβλεπόμενη από την ΚΥΑ 69269 
/5387/1990 (Β' 678) διαδικασία έγκρισης περιβαλλοντι¬ 
κών όρων. 

3. Επιβάλλεται η απομάκρυνση των υφιστάμενων στρα¬ 
τιωτικών εγκαταλελειμμένων εγκαταστάσεων εντός 
τριών (3) ετών από της ισχύος του παρόντος. 

4. Δεν επιτρέπεται η αποστράγγιση εδαφών. 

5. Επιτρέπονται τα αναγκαία έργα παροχέτευσης νερού 
της Μακαριάς Πηγής, είτε απευθείας από αυτήν είτε μέ¬ 
σω των υδάτινων επιφανειώντων στίβωντου Ολυμπιακού 
Κέντρου Κωπηλασίας και Κανό στη ζώνη Β1, προς την 
υγροτοπική περιοχή (ζώνη Α1) με τρόπο ώστε να επιτυγ¬ 
χάνεται η ελεύθερη διάχυση των υδάτων εντός αυτής. 

II. Ζώνη Α2 

Είναι λοφώδης περιοχή στη Χερσόνησο Κυνοσούρας - 
Λόφο Δρακονέρας με φρύγανα και μεσογειακές διαπλά¬ 
σεις μακκίας βλάστησης που χαρακτηρίζεται περιοχή 
προστασίας της φύσης. 

Στη ζώνη αυτή επιτρέπεται η περιβαλλοντική εκπαίδευ¬ 
ση και επιστημονική έρευνα και απαγορεύεται η κατα¬ 
σκευή οποιωνδήποτε έργων και παρεμβάσεων με εξαίρε¬ 
ση τα αναγκαία έργα και παρεμβάσεις που αποσκοπούν 
στη διατήρηση και αναβάθμιση του φυσικού περιβάλλο¬ 
ντος της περιοχής, τα οποία εξειδικεύονται και προσδιο¬ 
ρίζονται στον Κανονισμό Διοίκησης και Λειτουργίας του 
Εθνικού Πάρκου. 

III. Ζώνη Α3 

Είναι περιοχή δάσους χαλεπίου πεύκης και κουκουναριάς 
που χαρακτηρίζεται ως περιοχή προστασίας της φύσης. 

Στη ζώνη αυτή επιτρέπεται η περιβαλλοντική εκπαίδευ¬ 
ση και έρευνα και ειδικότερα: 

1. Επιτρέπεται η διαμόρφωση του αναγκαίου ελάχιστου 
αριθμού εισόδων από την παραλιακή οδό βόρεια του δά¬ 
σους. Η πρόσβαση προς την παραλία του Σχινιά επιτρέ¬ 
πεται μόνο από τις εισόδους αυτές μέσω των υφιστάμε¬ 


νων μονοπατιών διέλευσης πεζών. Για τη διαμόρφωσή 
τους απαγορεύεται η κοπή δένδρων ή θάμνων και η με 
οποιοδήποτε τρόπο αλλοίωση των φυσικών χαρακτηρι- 
στικώντου δάσους. Ο τρόπος, τα υλικά διαμόρφωσηςτων 
μονοπατιών, ο αρμόδιος για την κατασκευή τους φορέας 
και κάθε σχετική λεπτομέρεια καθορίζονται στον Κανονι¬ 
σμό Διοίκησης και Λειτουργίας του Εθνικού Πάρκου. 

2. Απαγορεύεται η διανυκτέρευση και η κατασκήνωση 
εντός του δάσους, το άναμμα φωτιάς και η χρήση μεγα- 
φωνικών εγκαταστάσεων και οργάνων που προκαλούν 
θόρυβο. Ο ακριβής αριθμός των ημερήσιων εισόδων, η 
οριοθέτηση των μονοπατιών διέλευσης πεζών, το καθε¬ 
στώς εισόδου στο δάσος, η φύλαξη των εισόδων και οι πε¬ 
ριοχές στάσης επισκεπτών καθορίζονται στον Κανονισμό 
Διοίκησης και Λειτουργίας του Εθνικού Πάρκου. 

3. Επιβάλλεται η αντιπυρική οργάνωση του χώρου μετά 
από εκπόνηση σχετικής μελέτης και έγκρισής της, σύμ¬ 
φωνα με τις κείμενες διατάξεις. 

4. Επιβάλλεται η περιφερειακή περίφραξη του δάσους 
στα όρια της ζώνης με τρόπο που να επιτρέπει τη διέλευ¬ 
ση ειδών πανίδας. Ο τρόπος, τα υλικά περίφραξης και κά¬ 
θε σχετική λεπτομέρεια καθορίζονται στον Κανονισμό Δι¬ 
οίκησης και Λειτουργίας του Εθνικού Πάρκου. 

5. Επιτρέπονται έργα και δραστηριότητες που αποσκο¬ 
πούν στην προστασία, διατήρηση και αναβάθμιση του δα¬ 
σικού οικοσυστήματος (π. χ. φυτοκομικές εργασίες, ανα¬ 
δασώσεις, κλπ.), όπως εξειδικεύονται και προσδιορίζο¬ 
νται στον Κανονισμό Διοίκησης και Λειτουργίας του 
Εθνικού Πάρκου. 

6. Απαγορεύεται η διέλευση και στάθμευση μηχανοκίνη¬ 
των τροχοφόρων εκτός αυτών που εξυπηρετούν έκτακτες 
ανάγκες ή ανάγκες για τα έργα προστασίας, διαχείρισης, 
αναβάθμισης και καθαρισμού του περιβάλλοντος καθώς 
και ελαφρών οχημάτων μεταφοράς επισκεπτών από τους 
χώρους στάθμευσης στην ακτή σύμφωνα με τους ειδικό¬ 
τερους όρους και προϋποθέσεις που καθορίζονται από τον 
Κανονισμό Διοίκησης και Λειτουργίας ύστερα από ειδική 
συγκοινωνιακή μελέτη που εκπονείται για το σκοπό αυτό. 

7. Απαγορεύεται το κυνήγι και η βόσκηση. 

8. Όλα τα έργα και παρεμβάσεις εντός της ζώνης Α3 
εγκρίνονται από τη Δ/νση Αισθητικών Δασών, Δρυμών και 
Θήρας του Υπουργείου Γεωργίας. 

IV. Ζώνη Α4 

Είναι η περιοχή της Μακαριάς πηγής που χαρακτηρίζε¬ 
ται ως περιοχή προστασίας της φύσης. Στη ζώνη αυτή 
επιτρέπονται: 

1. Η επίσκεψη στην περιοχή για επιστημονική έρευνα 
των οικολογικών χαρακτηριστικών της (χλωρίδα, πανίδα, 
οικοσυστήματα). 

2. Η κατασκευή των αναγκαίων έργων για την παροχέ¬ 
τευση νερού της Μακαριάς πηγής προς τις ζώνες Α1 και 
Β1 με την ταυτόχρονη διασφάλιση της διατήρησης της 
αναγκαίας στάθμης νερού στην περιοχή της πηγής. Όλα 
τα απαιτούμενα έργα στην περιοχή της Μακαριάς Πηγής 
εκτελούνται μετά από προηγούμενη έγκριση και υπό επί¬ 
βλεψη της αρμόδιας Β’ Εφορίας Προϊστορικών και Κλα¬ 
σικών Αρχαιοτήτων. 

V. Ζώνη Α5 

Είναι η θαλάσσια περιοχή του όρμου Μαραθώνα που 
χαρακτηρίζεται ως περιοχή προστασίας της φύσης. 

Στη ζώνη αυτή επιτρέπεται η θαλάσσια αναψυχή και η 
περιβαλλοντική εκπαίδευση και η επιστημονική έρευνα. 
Ειδικότερα: 

1. Επιτρέπεται η επιστημονική έρευνα και περιβαλλοντι¬ 
κή εκπαίδευση καθώς και δραστηριότητες θαλάσσιας 
αναψυχής. Ο Κανονισμός Διοίκησης και Λειτουργίας του 
Εθνικού Πάρκου καθορίζει τους όρους και περιορισμούς 
εισόδου των πλωτών μέσων στη ζώνη αυτή. 

2. Απαγορεύεται η επαγγελματική ή ερασιτεχνική αλιεία 
με δίχτυα. 

VI. Ζώνη Β1 

Περιοχή περιβαλλοντικής εκπαίδευσης έρευνας και 
αθλητισμού στην οποία επιτρέπεται η δημιουργία Περι¬ 
βαλλοντικού Κέντρου και Ολυμπιακού Κέντρου Κωπηλα¬ 
σίας και Κανό -Καγιάκ. Ειδικότερα επιτρέπονται: 

1. Επιτρέπεται η ανέγερση εγκαταστάσεων για την πε¬ 
ριβαλλοντική εκπαίδευση, ενημέρωση και έρευνα, ήτοι: 
αίθουσας εκδηλώσεων, περιπτέρου ενημέρωσης κοινού, 
κτιρίου φιλοξενίας επιστημονικού προσωπικού, κτιρίου 
διαχείρισης του Εθνικού Πάρκου και των απαραίτητων 
εγκαταστάσεων υγιεινής και φύλαξης. 

2. Επιτρέπεται η εγκατάσταση μείζονος σημασίας 
αθλητικού κέντρου κωπηλασίας - κανό - καγιάκ ολυμπια¬ 
κών προδιαγραφών- Ολυμπιακό Κέντρο Κωπηλασίας και 
Κανό - Καγιάκ. Τμήμα των εγκαταστάσεων αυτών μπορεί 
να χρησιμοποιείται για τις δραστηριότητες της προηγού¬ 
μενης περίπτωσης. 

3. Η κατασκευή και λειτουργία του Ολυμπιακού Κέ¬ 
ντρου Κωπηλασίας και Κανό -Καγιάκ γίνεται σύμφωνα με 
τα οριζόμενα στο παρόν και στις διατάξεις του άρθρου 3 
του Ν. 2730/1999 (Α’ 130). 

4. Επιβάλλεται η απομάκρυνση του υφισταμένου αερο¬ 
δρομίου το αργότερο εντός ενός (1) έτους απάτης ισχό- 
οςτου παρόντος ή και νωρίτερα, αν αυτό επιβάλλεται από 
το χρονοδιάγραμμα υλοποίησης του αθλητικού κέντρου 
κωπηλασίας, κανό - καγιάκ. 

5. Επίσης επιτρέπονται: 

(α) τα αναγκαία έργα παροχέτευσης νερού της Μακα¬ 
ριάς Πηγής προς την υγροτοπική περιοχή (ζώνη Α1) και 
τους στίβους του Ολυμπιακού Κέντρου Κωπηλασίας και 
Κανό - Καγιάκ κατόπιν έγκρισης της αρμόδιας Β’ Εφορίας 
Αρχαιοτήτων, 

(β) τα αναγκαία έργα αντιπλημμυρικής προστασίας των 
εγκαταστάσεων του Ολυμπιακού Κέντρου Κωπηλασίας 
και Κανό - Καγιάκ καθώς και η παροχέτευση των απορρο¬ 
ών στην υγροτοπική περιοχή (ζώνη Α1), 

(γ) οι εγκαταστάσεις για τον ποσοτικό και ποιοτικό έλεγ¬ 
χο του νερού τόσο στην προσαγωγό διώρυγα όσο και στα 
κανάλια. Επιβάλλεται δε ο τακτικός έλεγχος των ποσοτή¬ 
των νερού και της λειτουργίας των παραπάνω εγκατα¬ 
στάσεων. 

6. Μετά την τέλεση των Ολυμπιακών Αγώνων επιτρέπε¬ 
ται η χρήση των υδατίνων επιφανειώντου Ολυμπιακού Κέ¬ 
ντρου Κωπηλασίας και Κανό - Καγιάκ για προπονήσεις 
στα αθλήματα αυτά καθώς και η διεξαγωγή αγωνιστικών 
εκδηλώσεων εθνικού ή διεθνούς επιπέδου σε αυτά. 

7. Επιτρέπεται η ελεγχόμενη πρόσβαση του κοινού στις 
υδάτινες επιφάνειες του Ολυμπιακού Κέντρου Κωπηλα¬ 
σίας και Κανό - Καγιάκ από ορισμένα σημεία, για ορισμέ¬ 
νο αριθμό επισκεπτών και για ορισμένο χρόνο κατά τη 
διάρκεια της ημέρας. Απαγορεύονται οι ρίψεις αντικειμέ¬ 
νων, οι θόρυβοι και οποιαδήποτε άλλη όχληση της πανί¬ 
δας. Την εποχή του φωλιάσματος και της αναπαραγωγής 
των πουλιών καθορίζονται πρόσθετοι όροι και περιορι¬ 
σμοί από τον Κανονισμό Διοίκησης και Λειτουργίας του 
Εθνικού Πάρκου. Με τον Κανονισμό καθορίζονται επίσης 


οι ειδικότεροι όροι πρόσβασης του κοινού καθώς και οι 
λοιπές αναγκαίες ρυθμίσεις για την εφαρμογή της παρα¬ 
γράφου αυτής. 

VII. Ζώνη Β2 

Περιοχή αναψυχής, αθλητισμού, και κατοικίας. Στη ζώ¬ 
νη αυτή επιτρέπεται η ανέγερση και λειτουργία αναψυ- 
κτηρίων, εστιατορίων, ταβερνών, υπαίθριων εγκαταστά¬ 
σεων αθλητισμού και κατοικιών. Για τη χορήγηση νέας ή 
την ανανέωση άδειας λειτουργίας υφιστάμενων επιτρεπο- 
μένων δραστηριοτήτων απαιτείται προηγούμενη έγκριση 
περιβαλλοντικών όρων, κατά τις κείμενες διατάξεις. 

VIII. Ζώνη Β3 

Είναι η περιοχή της παραλίας του όρμου Μαραθώνα 
στην οποία επιτρέπονται δραστηριότητες που συμβάλ¬ 
λουν στην ενημέρωση και ευαισθητοποίηση των πολιτών 
για τα περιβαλλοντικά θέματα Ειδικότερα στη ζώνη αυτή: 

1. Απαγορεύεται η κατασκήνωση, η κυκλοφορία τροχο¬ 
φόρων, η αμμοληψία ή η με οποιοδήποτε τρόπο αλλοίω¬ 
ση του φυσικού ανάγλυφου. 

2. Επιβάλλεται η διατήρηση και προστασία των αμμοθι- 
νών ως φυσικών σχηματισμών και των ειδών χλωρίδας 
που συνδέονται με αυτές. Η οριοθέτηση καθώς και οι ει¬ 
δικότεροι όροι προστασίας των αμμοθινών καθορίζονται 
με τον Κανονισμό Διοίκησης και Λειτουργίας του Εθνικού 
Πάρκου. 

3. Επιτρέπεται η κατασκευή των απαραίτητων εγκατα¬ 
στάσεων υγιεινής, χωρών εξυπηρέτησης λουσμένων, 
υπαίθριων καθιστικών, περιπτέρων ενημέρωσης και ανα- 
ψυκτηρίων στις εξόδους των διαδρόμων - μονοπατιών 
της ζώνης Α3 με ειδικότερους όρους και προϋποθέσεις 
που καθορίζονται ύστερα από ειδική μελέτη με τον Κανο¬ 
νισμό Διοίκησης και Λειτουργίας του Εθνικού Πάρκου. 

IX. Ζώνη Γ 

Περιοχή ελεγχόμενης γεωργικής χρήσης. Στη ζώνη αυ¬ 
τή επιτρέπεται η εγκατάσταση γεωργικών αποθηκών, 
θερμοκηπίων και ανοιχτών υδατοδεξαμενών επί του εδά¬ 
φους μετά από έγκριση των αρμόδιων υπηρεσιών του 
Υπουργείου Γεωργίας και σύμφωνα με τους ειδικότερους 
όρους που καθορίζονται στον Κανονισμό Διοίκησης και 
Λειτουργίας του Εθνικού Πάρκου. 

Οι αρμόδιες υπηρεσίες του Υπουργείου Γεωργίας, σε 
συνεργασία με τις υπηρεσίες εφαρμογής του παρόντος, 
σύμφωνα με τις διατάξεις του άρθρου 6, επιβάλλουν πε¬ 
ριορισμούς στη χρήση και τον τρόπο εφαρμογής λιπα¬ 
σμάτων και φυτοφαρμάκων, με στόχο τη σταδιακή υιοθέ¬ 
τηση βιολογικών μεθόδων καλλιέργειας, διαδικασία που 
πρέπει να ολοκληρωθεί το αργότερο εντός πέντε (5) ετών 
από τη δημοσίευση του παρόντος. 

Άρθρο 4 

Εντός των παραπάνω ζωνών του Εθνικού Πάρκου ισχύ¬ 
ουν επιπλέον τα εξής: 

1. Επιτρέπονται τα απαραίτητα έργα για την προστασία, 
διατήρηση και αναβάθμιση των οικολογικών χαρακτηρι¬ 
στικών της περιοχής, όπως προσδιορίζονται ειδικότερα 
στον Κανονισμό Διοίκησης και Λειτουργίας και στο Σχέδιο 
Διαχείρισης του Εθνικού Πάρκου. Για την κατασκευή των 
έργων αυτών απαιτείται η προηγούμενη έγκριση περι¬ 
βαλλοντικών όρων. 

2. Επιτρέπονται τα απολύτως απαραίτητα δίκτυα υπο¬ 
δομής, μόνο υπόγεια, ήτοι έργα και εγκαταστάσεις ενέρ¬ 
γειας ΔΕΗ, ΔΕΠΑ και Τηλεπικοινωνιών, καθώς και ύδρευ¬ 
σης, αποχέτευσης και κυκλοφορίας πεζών. Γ ια την κατα- 

σκευή ή επέκταση των παραπάνω δικτύων απαιτείται 
προηγούμενη Μελέτη Περιβαλλοντικών Επιπτώσεων κα¬ 
τά τις κείμενες διατάξεις. 

3. Δεν επιτρέπεται η βόσκηση, το κυνήγι και η κοπή δέν¬ 
δρων σύμφωνα με τους ειδικότερους όρους και περιορι¬ 
σμούς που καθορίζονται στον Κανονισμό Διοίκησης και 
Λειτουργίας του Εθνικού Πάρκου. 

4. Δεν επιτρέπεται η αμμοληψία, η εκσκαφή, η επιχωμά- 
τωση και γενικά η αλλοίωση του φυσικού ανάγλυφου. Επι¬ 
τρέπονται μόνο οι εκσκαφές και οι επιχώσεις οι απολύτως 
απαραίτητες για την κατασκευή των έργων και εγκατα¬ 
στάσεων που επιτρέπονται από τις διατάξεις του παρό¬ 
ντος. Για κάθε απαιτούμενη αλλαγή του φυσικού ανάγλυ¬ 
φου εφαρμόζονται οι διατάξεις του άρθρου 40 του Ν. 
1337/83. 

5. α Σε όλες τις περιοχές που ρυθμίζονται με το παρόν 
δεν επιτρέπεται ο αεροψεκασμός. 

β. Σε όλες τις περιοχές πλην της ζώνης Γ, δεν επιτρέπε¬ 
ται η χρήση χημικών για την καταπολέμηση εντόμων και 
ζιζανίων. 

6. Των παραπάνω απαγορεύσεων εξαιρούνται επεμβά¬ 
σεις που επιβάλλονται από λόγους ανωτέρας ανάγκης και 
έκτακτων περιστατικών για την αποφυγή προβλεπόμενων 
κινδύνων. 

7. Δεν επιτρέπονται οι γεωτρήσεις και η απόληψη νε¬ 
ρού, πλην των περιπτώσεων εκείνων που κρίνονται ανα¬ 
γκαίες για την πυροπροστασία ή την προστασία της πανί¬ 
δας και της χλωρίδας. 

8. Δεν επιτρέπεται η κατασκήνωση. 

9. Εγκαταστάσεις αρμοδιότητας του Υπουργείου Εθνι¬ 
κής Άμυνας διέπονται από ίδιο νομικό καθεστώς. 

Άρθρο 5 

Το κατώτερο όριο κατάτμησης και αρτιότητας και οι 
όροι και περιορισμοί δόμησης των γηπέδων των περιο¬ 
χών που ρυθμίζονται με το παρόν, καθορίζονται ως εξής: 

1 .α. Κατώτατο όριο κατάτμησης και αρτιότητας των γη¬ 
πέδων 20.000τ.μ. 

Κατά παρέκκλιση για την ανέγερση κτιρίων αναψυχής 
και κατοικίας στη ζώνη Β2, θεωρούνται άρτια και οικοδο¬ 
μήσιμα τα γήπεδα που κατά τη δημοσίευση του από 
5.12.1979 Π.Δ/τος (Δ’ 707) έχουν εμβαδόν 4.000 τ.μ. 

β. Για τα γήπεδα που παραχωρήθηκαν με την απόφαση 
29724/19.3.1934του Υπουργού Γεωργίας και κατατμήθη- 
καν από τη διάνοιξη της επαρχιακής οδού Κ. Σουλίου - Πα¬ 
ραλία Σχινιά Μαραθώνα, έχει εφαρμογή η διάταξη της 
περιπτώσεως γ’ της παρ. 2 του άρθρου 1 του από 
24/31.5.1985 Π.Δ/τος (Δ’ 270). 

2. Μέγιστη συνολική επιφάνεια κτιρίων: 

• Περιπτέρων αναψυχής και ιστορικής και περιβαλλο¬ 
ντικής ενημέρωσης 30 τ.μ. και όχι μεγαλύτερη των 120 
τ.μ. στο σύνολο κάθε ιδιοκτησίας 

• Φυλακίων: 20 τ.μ. 

• Παρατηρητηρίων πτηνοπανίδας : 20 τ.μ. 

• Βοηθητικών χώρων (χώρων υγιεινής, αποθήκευσης): 
50 τ.μ. 

• Αναψυκτηρίων: 60 τ.μ. και όχι μεγαλύτερη των 120 
τ.μ. στο σύνολο κάθε ιδιοκτησίας 

• Εστιατορίων, ταβερνών: 120 τ.μ. 

• Κατοικιών: 120 τ.μ. 

• Αίθουσας εκδηλώσεων: 120 τ.μ. 

• Γραφείων Περιβαλλοντικού Κέντρου: 120τ.μ. 

• Χώρων φιλοξενίας ερευνητών: 150 τ.μ. 


• Γεωργικών αποθηκών: 30 τ.μ. 

• Καντίνες: 20 τ.μ. 

3. Σε κάθε άρτιο γήπεδο επιτρέπεται η ανέγερση περισ- 
σότερωντου ενός κτιρίων διαφορετικής χρήσης με συνο¬ 
λική επιφάνεια ορόφων μέχρι 160 τ.μ. 

4. α. Μέγιστο επιτρεπόμενο ύψος των κτιρίων μετρού- 
μενο από το πέριξ φυσικό έδαφος: 

• Βοηθητικώνχώρων, γεωργικών αποθηκών, κοντινών: 3 μ. 

• Αναψυκτηρίων, εστιατορίων, ταβερνών, καφενείων, 
εγκαταστάσεων πολιτιστικής χρήσης: 4 μ. 

• Κατοικιών, περιπτέρων περιβαλλοντικής και ιστορι¬ 
κής ενημέρωσης, ξενώνων: 3,5 μ. 

β. Πάνω από το μέγιστο επιτρεπόμενο ύψος επιβάλλε¬ 
ται η κατασκευή κεραμοσκεπούς στέγης μέγιστου ύψους 
2 μ. 

5. Για τις κτιριακές εγκαταστάσεις του Κέντρου Κωπη¬ 
λασίας και Κανό - Καγιάκ ορίζεται: 

• Συντελεστής δόμησηςΟ,01 επίτου συνόλου της ζώνης 
Β1. Κατά τη διάρκεια των μείζονος σημασίας αθλητικών 
αγώνων επιτρέπεται η δημιουργία προσωρινών εγκατα¬ 
στάσεων επί μονίμων βάσεων, μέγιστης επιφάνειας 
13.000 τ.μ., οι οποίες δενπροσμετρώνται στο συντελεστή 
δόμησης και οι οποίες απομακρύνονται εντός είκοσι (20) 
ημερών από το πέρας των αγωνιστικών συναντήσεων. 

• Μέγιστο ποσοστό κάλυψης για τις μόνιμες κατασκευ¬ 
ές: 0,005 

• Μέγιστο επιτρεπόμενο ύψος των κτιριακών εγκατα¬ 
στάσεων (μετρούμενο από το φυσικό ή διαμορφωμένο 
έδαφος): 9,5 μ. περιλαμβανόμενης και της στέγης. Ειδικά 
για το κτίριο του πύργου ελέγχου τερματισμού και για τις 
εγκαταστάσεις εξυπηρέτησης θεατών το μέγιστο επιτρε¬ 
πόμενο ύψος καθορίζεται: 14 μ. 

6. Για τους λοιπούς όρους και περιορισμούς δόμησης 
εφαρμόζονται οι διατάξειςτου από 24.5.1985 Π.Δ/τος (Δ’ 
270). 

7. α. Γ ια όλες τις επιτρεπόμενες κατασκευές επιβάλλε¬ 
ται να χρησιμοποιούνται υλικά προσαρμοσμένα στο περι¬ 
βάλλον. 

β. Η αρμόδια Επιτροπή Πολεοδομικού και Αρχιτεκτονι¬ 
κού Ελέγχου (ΕΠΑΕ) εγκρίνει τη θέση των κτιρίων μέσα 
στο γήπεδο και τις αρχιτεκτονικές μελέτες. 

8. Τα νομίμως υφιστάμενα κτίρια κατοικίας παραμένουν 
και δεν απομακρύνονται. Στα κτίρια αυτά και στις εγκατα¬ 
στάσεις, επιτρέπονται οι απολύτως απαραίτητες εργα¬ 
σίες για την λειτουργία τους μετά από έγκριση της ΕΠΑΕ. 

9. Σε περίπτωση γηπέδου που εμπίπτει σε περισσότερες 
της μίας ζώνες η αρτιότητα υπολογίζεται σε ολόκληρο το 
γήπεδο, το κτίριο όμως κατασκευάζεται στο τμήμα του 
εκείνο που επιτρέπεται η αιτούμενη χρήση και σύμφωνα 
με τους όρους δόμησης της ζώνης που εμπίπτει αυτό. 

10. Οικοδομικές άδειες που έχουν νομίμως εκδοθεί μέ¬ 
χρι τη δημοσίευση του παρόντος Π.Δδ/τος εκτελούνται 
όπως εκδόθηκαν. 

Άρθρο 6 

Η Διοίκηση και η Διαχείριση του Εθνικού Πάρκου ανα¬ 
λαμβάνεται από φορέα Διαχείρισης, ο οποίος ιδρύεται 
σύμφωνα με τα οριζόμενα από το άρθρο 15 του Ν. 
2742/1999 εντός 18 μηνών από την ισχύ του παρόντος και 
στον οποίο περιέρχονται όλες οι αρμοδιότητες για τη Δι¬ 
οίκηση και λειτουργία του Εθνικού Πάρκου. 

Μέχρι την ίδρυση του φορέα διαχείρισης, η παρακο¬ 
λούθηση και εφαρμογή του παρόντος, γίνεται από τον 

Οργανισμό Ρυθμιστικού Σχεδίου και Προστασίας Περι¬ 
βάλλοντος της Αθήνας, ο οποίος για την επίτευξη των 
σκοπών του: 

α. Καταρτίζει Κανονισμό Διοίκησης και Λειτουργίας του 
Εθνικού Πάρκου, που προβλέπεται από το άρθρο 18παρ. 
5 του Ν. 1650/1986, όπως ισχύει, στον οποίο εξειδικεύο¬ 
νται τα αναγκαία μέτρα προστασίας οργάνωσης και λει¬ 
τουργίας αυτού, καθώς και οι ειδικοί όροι και περιορισμοί 
άσκησης των δραστηριοτήτων και εκτέλεσης των έργων 
που καθορίζονται με το παρόν διάταγμα. Η κατάρτιση του 
κανονισμού πρέπει να έχει ολοκληρωθεί εντός ενός (1) 
έτους από την ισχύ του παρόντος και εγκρίνεται με κοινή 
απόφαση των Υπουργών Περιβάλλοντος Χωροταξίας και 
Δημοσίων Έργων και Γεωργίας, ύστερα από γνώμη της 
Εκτελεστικής Επιτροπής του Οργανισμού Αθήνας και της 
Προσωρινής Επιτροπής Διαχείρισης και δημοσιεύεται 
στην Εφημερίδα της Κυβερνήσεως. 

β. Καταρτίζει Σχέδιο Διαχείρισης του Εθνικού Πάρκου 
το οποίο, στα πλαίσια που καθορίζουν οι διατάξεις του πα¬ 
ρόντος, προσδιορίζει, με προοπτική πέντε (5) ετών, τα ει¬ 
δικότερα μέτρα, δράσεις, μελέτες, έργα και προγράμμα¬ 
τα που απαιτούνται για την αποτελεσματική προστασία 
και διαχείριση του Εθνικού Πάρκου, τις φάσεις, το κό¬ 
στος, τις πηγές και τους φορείς χρηματοδότησής τους, 
καθώς καιτο χρονοδιάγραμμα και τους φορείς εκτέλεσής 
τους. Η κατάρτιση του Σχεδίου Διαχείρισης πρέπει να έχει 
ολοκληρωθεί εντός ενός (1) έτους από την ισχύ του πα¬ 
ρόντος και εγκρίνεται από την ίδια ή όμοια απόφαση που 
εγκρίνεται ο Κανονισμός Διοίκησης και Λειτουργίας. 

γ. Επίσης ο Οργανισμός Αθήνας εκπονεί μελέτη στην 
οποία υποδεικνύεται με λειτουργικά κριτήριατο κατάλλη¬ 
λο οργανωτικό/διοικητικό σχήμα του φορέα διαχείρισης 
και τεκμηριώνεται η περιβαλλοντική σκοπιμότητα και οι¬ 
κονομική βιωσιμότητα του υποδεικνυόμενου φορέα δια¬ 
χείρισης. 

Άρθρο 7 

1. Για την κατάρτιση του Κανονισμού Διοίκησης και Λει¬ 
τουργίας και του Σχεδίου Διαχείρισης του Εθνικού Πάρ¬ 
κου, ο Οργανισμός Αθήνας επικουρείται από προσωρινή 
Επιτροπή Διαχείρισης που συγκροτείται από τον Υπουρ¬ 
γό Περιβάλλοντος Χωροταξίας και Δημοσίων Έργων και 
αποτελείται από: 

α. Έναν επιστήμονα με ειδίκευση και εμπειρία σε θέμα¬ 
τα διαχείρισης φυσικού περιβάλλοντος, ως Πρόεδρο, 
που ορίζεται από τον Υπουργό ο οποίος είναι και ο σύνδε¬ 
σμος με τον Οργανισμό Αθήνας. 

β. Έναν εκπρόσωπο της Δ/νσης Περιβαλλοντικού Σχε- 
διασμού του Υπουργείου Περιβάλλοντος Χωροταξίας και 
Δημοσίων Έργων με γνώσεις και εμπειρία σε σχετικά θέ¬ 
ματα, που ορίζεται από τον Υπουργό Περιβάλλοντος Χω¬ 
ροταξίας και Δημοσίων Έργων. 

γ. Έναν εκπρόσωπο του Υπουργείου Γεωργίας, με γνώ¬ 
σεις και εμπειρία σε σχετικά θέματα που ορίζεται από τον 
Υπουργό Γεωργίας. 

δ. Έναν εκπρόσωπο του ΕΟΤ με γνώσεις και εμπειρία σε 
σχετικά θέματα, που ορίζεται από τον Υπουργό Ανάπτυξης. 

ε. Έναν εκπρόσωπο του οικείου Οργανισμού Τοπικής 
Αυτοδιοίκησης α' βαθμού, με γνώσεις και εμπειρία σε σχε¬ 
τικά θέματα, που ορίζεται από το Δήμαρχο, 
στ. Έναν εκπρόσωπο του οικείου Οργανισμού Τοπικής 


Αυτοδιοίκησης β’ βαθμού, με γνώσεις και εμπειρία σε 
σχετικά θέματα, που ορίζεται από το Νομάρχη. 

ζ. Έναν εκπρόσωπο μη κυβερνητικής περιβαλλοντικής 
οργάνωσης, εθνικής εμβέλειας που δραστηριοποιείται σε 
θέματα διαχείρισης φυσικού περιβάλλοντος ο οποίος 
ορίζεται από τη διοίκηση της οργάνωσης αυτής. 

η. Έναν εκπρόσωπο της Οργανωτικής Επιτροπής των 
Ολυμπιακών Αγώνων «Αθήνα 2004», ο οποίος ορίζεται 
από το Διευθύνοντα Σύμβουλο της εταιρείας αυτής. 

θ. Έναν εκπρόσωπο της Ελληνικής Ομοσπονδίας Κω¬ 
πηλασίας και έναν εκπρόσωπο της Ελληνικής Ομοσπον¬ 
δίας Κανό - Καγιάκ, που ορίζονται από τις διοικήσεις των 
αντιστοίχων Ομοσπονδιών. 

ι. Έναν εκπρόσωπο της Γ ενικής Γ ραμματείας Αθλητι¬ 
σμού με γνώσεις και εμπειρία σε σχετικά θέματα, που ορί¬ 
ζεται από τον Υφυπουργό Αθλητισμού. Οι εκπρόσωποι 
της Δ/νσης Περιβαλλοντικού Σχεδιασμού του Υπουργεί¬ 
ου Περιβάλλοντος Χωροταξίας και Δημοσίων Έργων, του 
Υπουργείου Γεωργίας και των ΟΤΑ α’ και β' βαθμού συ¬ 
ντονίζουν την διεκπεραίωση θεμάτων του φορέα τους 
που σχετίζονται με την περιοχή του Εθνικού Πάρκου. 

2. Η θητεία των μελών της προσωρινής Επιτροπής Δια¬ 
χείρισης είναι διετής και σε κάθε περίπτωση λήγει αυτο¬ 
δικαίως όταν συσταθεί ο ειδικός φορέας ή η υπηρεσία 
διαχείρισης του Εθνικού Πάρκου. 

3. Η προσωρινή Επιτροπή Διαχείρισης γνωμοδοτεί ή δια¬ 
τυπώνει εγγράφως παρατηρήσεις και προτάσεις σχετικά 
με την εν γένει εφαρμογή του παρόντος, τηνπροστασίατου 
Εθνικού Πάρκου, τον Κανονισμό Διοίκησης και Λειτουργίας 
και το Σχέδιο Διαχείρισης καθώς και για το γενικότερο σύ¬ 
στημα διοίκησης και διαχείρισης του Εθνικού Πάρκου. 

4. Η προσωρινή Επιτροπή Διαχείρισης συνέρχεται τα¬ 
κτικά τουλάχιστον μία φορά κάθε τρίμηνο, εκτάκτως δε 
όταν αυτό απαιτείται κατά την κρίση του Προέδρου της ή 
όταν ζητηθεί η γνώμη της από τον Οργανισμό Αθήνας. Η 
Επιτροπή συνεδριάζει στα γραφεία του Οργανισμού Αθή¬ 
νας και η γραμματειακή υποστήριξη αναλαμβάνεται από 
τις υπηρεσίες αυτού. 

Άρθρο 8 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 22 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΑΝΑΠΤΥΞΗΣ 


Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΠΟΛΙΤΙΣΜΟΥ 

Θ. ΠΑΓΚΑΛΟΣ 


Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 

ΟΡΓΑΝΙΣΜΟΙ ΡΥΘΜΙΤ1ΚΟΥ ΣΧΕΛΚ3Υ «λ* ΠΡΟΣΤΑΣΙΑ! ΠΕΡ16ΛΛΛΟΝΤΟΧ 

ΑΘΗΝΑΣ _ 


ΠΡΟΓΡΑΜΜΑ ΠΡΟΣΤΑΣΙΑΣ ΕΥΑΙΣΘΗΤΩΝ ΠΕΡΙΟΧΩΝ: 

ΕΘΝΙΚΟ ΠΑΡΚΟ 

ΧΕΡΣΑΙΑΣ ΚΑΙ ΘΑΛΑΣΣΙΑΣ ΠΕΡΙΟΧΗΣ 
ΣΧΙΝΙΑ - ΜΑΡΑΘΟΝΑ 


ΚΛΙΜΑΚΑ 1:5000· 


ΚΩΔΙΚΟΣ ΦΤΛΛΟΤ : 500-224/5 


ΔΊΓΡΑΜΜΑ ΓΓΝώΕΣΗΙ *ΤΛΥ1Ν 


409-224/9 

ΜακηνΤί 

904-234/9 

400-221/9 

900-221/9 

904-221/9 

400-210/9 

900-210 

904-210/9 


ΗΜΕΡΟΜΗΝΙΑ ΠΗΓΑΞΗΙ : ΝΟΕΜΒΡΙΟΙ 1989 



ΥΓΡΟΤΟΓΙΚΗ ΠΕΡΙΟΧΗ 

ΠΕΡΙΟΧΗ ΠΡΟΙΤΑΙΙΑΙ ΤΗΙ ΦΥΣΗΣ 

ΠΐρφαΑΑονπκή «τταίδ*υοη--Ετηστημο·Λ*ή ίρίΐ/να 

ΛΟΦΟΙ ΔΡΑΚΟΝΕΡΑΙ, ΧΕΡΣΟΝΗΣΟΙ ΚΥΝΟΙΟΥΡΑΣ 
ΠΕΡΙΟΧΗ ΠΡΟΓΤΑΙΙΑΙ ΤΗΣ ΦΥΣΗΣ 
ΠΐρφαλλοντΜή υπταΙδίυοτ^εττβτημονΜή ίρ««να 

ΠΑΡΑΛΙΟ ΠΕΥΚΟΔΑΣΟΣ 
ΠΕΡΙΟΧΗ ΠΡΟΓΤΑΙΙΑΙ ΤΗΙ ΦΥΣΗΣ 

Πφβαλλσίτκή «ιταίβίνκ7η-Εττιστημον·ϋ , | ίρ€ΐΛα 

ΜΑΚΑΡΙΑ ΠΗΓΗ 

ΠΕΡΙΟΧΗ ΠΡΟΣΤΑΣΙΑΣ ΤΗΙ ΦΥΣΗΣ 
ΠιρφαΑΑοντΜή Ερ«υνα 


.« ΘΑΛΑΣΣΙΑ ΖΩΝΗ 

ΠΕΡΙΟΧΗ ΠΡΟΣΤΑΣΙΑΣ ΤΗΣ ΦΥΣΗΣ 


Β1 Πμ»0αλλοντ*/| ιχτταΛυση-ίρίΐΛ^ 1 . 
ΟλυμτπακΔ Κ/ντρο Κωτττ|Α<»Κ·ί 


Β2 Κστο·*! σναψνχΛ. αβλπτβνΚΚ 


Β3 , ΠΑΡΑΛΙΑ ΣΧΙΝΙΑ _ 

ΠιρφαΛΑοντ*Λ ίνημίρωστ^<ΐΑ»7»ιτοττ«*ΤΓ7Π 


ΕΑίγχόμίνΠ Υ· ω ΡΥ* α 

ΟΡίΑΖΟΝΟΝ 

ΕΞ αΤΓΡΙΚΟ ΟΡΙΟ ΖΠΝΟΝ ΠΡΟΣΤΑΟΑΙ 


ΠΙΝ»ΚΛΙ ΓΓΜΤΕΤΑΓΜΟΜΝ ΚΟΡΤΜΝ 

4/4 | 

ΓΓΝΙΓΤ4ΓνΐΕΝΗ X | 

υΝΤεΤΑΓΜΕΝΗ Τ 


501859.02 1 



501978.22 


20 

502145.02 

4224070.48 


502663.87 

4224180.18 


502871.63 



503121.67 

4224353.74 


502940.10 



502908,84 



503198.78 

422*171 52 

30 

503831.17 

4223884.45 







































ΠΕΡΙΟΧΗ ΠΡΟΣΤΑΣΙΑ! ΤΉΣ 

_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ή»ρ: νννννν.βί.ςΓ 
8-ΓΠ3ΙΙ: ννββΐΤΙ35ί6Γ @ θΐ.ςμ 


! ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ -Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ -Διοικητήριο Τ.Κ. 411 10 (041)597449 

ΚΕΡΚΥΡΑ - Σαμαρά 13 Τ.Κ. 491 00 (0661)89127/89 120 

ΗΡΑΚΛΕΙΟ-Πλ. Ελευθερίας 1,Τ.Κ. 711 10 (081)396223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

» Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

> Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 


3.500 >. 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 »· 

Δ' (Απαλλοτριώσεις, πολεοδομία κ.λπ.) 

70.000 

„ 

3.500 >. 

Αναπτυξιακών Πράξεων (Τ.Α.Π.Σ.) 

30.000 

» 

1.500 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 

Μ 

250 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

η 

500 ·. 

Ανωτάτου Ειδικού Δικαστηρίου (Α.Ε.Δ.) 

3.000 

*» 

150 >* 

Προκηρύξεων Α.Σ.Ε.Π. 

10.000 

» 

500 » 

Ανωνύμων Εταιρειών & Ε.Π.Ε. 

300.000 

η 

(5.000 » 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

ΓΙΑ ΟΛΑ ΤΑ ΤΕΥΧΗ ΕΚΤΟΣΑ.Ε. & Ε.Π.Ε. 

300.000 

Μ 

Τ5.000 » 


*Οι συνδ ρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


υπηρεσίες εξυπηρέτησης των πολιτών λειτουργούν καθημερινά από 08.00' έως 13,00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















